Lapsi kerää elämän hienoja juttuja itsemurhaa yrittäneelle äidilleen: Kaikki hienot jutut -monologi kertoo vakavasta aiheesta tragikoomisesti - Kulttuuri | HS.fi\nJulkaistu: 21.3. 14:22\nKaikki hienot jutut Kansallisteatterin Willensaunassa. Käsikirjoitus Duncan Macmillan yhteistyössä Jonny Donahuen kanssa. Ohjaus ja suomennos Mari Lehtonen ja Ilja Peltonen, käännöksen dramaturgia Eva Buchwald, lavastus työryhmä, pukusuunnittelu Saija Siekkinen, valosuunnittelu Aslak Sandström, äänisuunnittelu Olli Valkola. Esiintyjät Mari Lehtonen / Ilja Peltonen ja yleisö. ★★★\nBrittiläisen näytelmäkirjailija Duncan Macmillanhttps://www.hs.fi/haku/?query=duncan+macmillan mukaan teatteri on parhaimmillaan interventio.\nMacmillanin näytelmien hienous onkin niiden suorasukaisessa pureutumisessa kipeisiin aiheisiin. Muun muassa Keuhkot (2015) pohti ilmastonmuutosta lapsenhankinnan näkökulmasta ja Ihmiset, paikat ja esineet (2015) käsitteli huume- ja alkoholiriippuvuutta.\nKeuhkot on nähty Kansallisteatterissa 2015 sekä Ihmiset, paikat ja esineet Turun Kaupunginteatterissa viime syksynä.\nVarsinaiseksi hitiksi on kuitenkin noussut Macmillanin jo vuonna 2013 kirjoittama interaktiivinen monologi Kaikki hienot jutut (Every Brilliant Thing).\nItsemurhaa ja masennusta pohtivaa tragikoomista monologia on esitetty useissa teattereissa. Koomikkomestari Martti Suosalohttps://www.hs.fi/haku/?query=martti+suosalo on kiertänyt Suomen teattereita Pentti Kotkaniemenhttps://www.hs.fi/haku/?query=pentti+kotkaniemen ohjaamalla ja suomentamalla esityksellä Parasta elämässä viime vuoden alusta. Ruotsalaisessa teatterissa se nähtiin Dennis Nylundinhttps://www.hs.fi/haku/?query=dennis+nylundin tulkitsemana vuonna 2016.\nVakavasta aiheesta stand upia muistuttavin keinoin kertovan esityksen suosio lienee sen kyvyssä haastaa näyttelijä. Onhan aikamoinen työvoitto saada yleisö hyppysiinsä noin puolitoista tuntia kestävän monologin ajaksi niin, että se suostuu leikkiin mukaan esittämällä muutamia tarinan rooleja. Yleisö kun on näyttelijälle myös epävarmuustekijä, jonka reaktioita ei voi ennustaa.\nTästä epävarmuustekijästä pääroolissa vuorottelevat Ilja Peltonenhttps://www.hs.fi/haku/?query=ilja+peltonen ja Mari Lehtonenhttps://www.hs.fi/haku/?query=mari+lehtonen selviävät Kansallisteatterissa suvereenisti. Näyttelijät ovat myös itse suomentaneet näytelmän nimellä Kaikki hienot jutut.\nSiinä lapsi kerää elämän hienoja juttuja itsemurhaa yrittäneelle äidilleen. Sellaisia kuin jäätelö, salaa uima-altaaseen pissaaminen ja vinyylilevyn kuunteleminen ensimmäistä kertaa. Listat ovat lopulta enemmän lapsen oma masennuksenestoprojekti.\nKun esimerkiksi Martti Suosalon tulkinta samasta näytelmästä korosti armoitetun monologimestarin koomisia kykyjä ja tarinan hahmojen karakterisointia, yltää Kansallisteatterin tulkinta aiheen pimeämmälle puolelle, sen Macmillanin mainostaman intervention suuntaan.\nIlja Peltonen korostaa esiintymisessään enemmän lapsen omaa masennusta vaikeassa perhetilanteessa, Mari Lehtosen tulkintaa värittää energinen läsnäolo, josta ei puutu myöskään herkkyyttä.\nWillensaunaan syntyy lämmin, yhteisöllinen tunnelma, jota säestävät Macmillanin näytelmäänsä elimellisesti punomat jazz-klassikot.


modernipoika arvio pelistä World of Warcraft - Gamereactor Suomi\nWorld of Warcraft (WOW) on jo monen monta vuotta vanha peli mutta silti yksi tämän päivän suosituimmista peleistä. Eli tämä on MMORPG, Fantasiaa koko peli. Aloitat valitsemalla kahdesta eri osapuolesta jotka sotii vastakkain. On Horde ja Alliance. Jokaisella on oma mielipide kumpi on hyvä ja paha. Sitten saat myös valita noin viidestä eri rodusta oman. On haltijoita, ihmisiä, peikkoja ja epkuolleita. Sitten vielä oma ''taito''. On mageja, rogueita, warrioreja ja druidejakin. Tämän jälkeen lähdet oman rotusi viralliselta alueelta kehittämään hahmoasi, tekemään tehtäviä, pelamaan Dungeoneja ja/tai seikkailemaan. Jokaisesta mainitusta asiasta saat XP:tä jolla kehität hahmosi leveleitä.\nMuita pelaajia löytyy 10 miljoonaa joka on suuri määrä. Tapat myös pelissä NPC vihollisia, tai sitten tapaat NPC hahmoja. Näiltä saa myös kaikki tehtävät. Myös hahmollasi on varustus joita voit ostaa pelin omalla rahalla jota kerätään pelissä. Varustukseen kuuluu kypärä, koruja, haarniska, hanskat, vyö, housut ja kengät. Löytyy myös muita mitä en nyt muista. Sitten on kykypuu mutta siitä en selitä paljoa kun se otetaan tulevassa päivityksessä pois. Vielä jos tuosta rahasta puhutaan, voit joko vaihtaa tavaroitasi muiden pelaajien kanssa rahaan tai muuhun, tai sitten keräät sitä tehtävistä tai vihollisten raadoista. Kolikkoarvot on kupari, hopea ja pronssi. 100 kuparikolikkoa on 1 hopeakolikko ja 100 hopeakolikkoa on 1 kultakolikko. Pelialue sitten taas on niin suuri että joka nurkan tutkimiseen menee ainakin 5 vuotta.\nGraafisesti peli on hieno jos käyttää mediumia suurempaa, tuli testattua sitäkin. Hahmot ovat mukavan yksityiskohtaisia niinkuin talot ja muu maasto. Vihollisia on ainaki satatuhat erinnäköistä, ja jos Online pelaajia katsoo niin harvon löytyy kaksi samanlaista. Peliarvoa tuo juuri muut pelaajat kenen kanssa voit pelata. Suomalaisiakin on ihan kivasti, niitä löytyy suunnilleen tunnissa pari kolme. Ohjaimet on ihan helpot. Hyökkäys tapahtuu osoittamalla hiirtä viholliseen, kävely joko nuolet tai sitten WASD. Hyppy löytyy ja eri kykyjäsi voit käyttää numeroilla. Mittän kyykkyä tai mitään ei tarvita kun tässä ei virallisesti sanoen voi kämpätä. Peliä kyllä voi myös sanoa strategiapeliksi, koska siinä suurimpana levelinä pelaat bosseja vastaan johon tarvitaan paljon taitoa\nMusiikki sopii tälläiseen Fantasiapeliin jossa ei mittään AK-47:aa tai Augia ole. Miekan viillot ja hahmojen äänet ovat hienoja, mutta taustamusiikit vie koko pelin äänimailmaa. Sitä voi verrata vaikka tämän vuoden huippupeleihin, ne on silti tosi hienot. Niin, pelssä myös on kuukausimaksu joka on 1kk 15 euroa tai 3kk 20 euroa. Tämä on hyvä tapa pitää Noobit ja Ninjalootterit loitolla. (Ninjalooter= Hahmo joka menee Raidiin ja ottaa kaiken tavaran ja häipyy.) Näitä ilmaisia kuukausia saisi vähän useammin tulla.\n+ Graafisesti vieläkin hieno\n+ Musiikki hienoa\n+ Omalaatuinen peli\n- Peiaika voisi olla 20% halvempaa\nraptori 15. huhtikuuta 2012 kello 13:15.\nToi juttu että pitää ostaa kuukausittain on oikeastaan erittäin tärkeä. Sillä mikäli kk poistettaisiin, niin servut täyttyisivät alrta aikayksikön ja noobit,ninjat ja spämmerit valtaavat maan. Me sivistyneet maksamme jotta trollaajat jäävät ulkopuolelle.\nJa se grafiikka. Sitä uusitaan koko ajan. Harva tosin pelaa ultra graffalla ja päivitykset eivät kohdistu pelaajiin usein.\nMuuten ihan asiatietoa mutta voisit kertoa lisää yksityiskohtia\nmodernipoika 15. huhtikuuta 2012 kello 14:56.\nItsekkään en pelaile ultrilla, siksi ne kai onkin niin "vanhat".\nJoo, on se osittain hyvä että pelaamisesta joutuu maksamaan. Muuten ne servut olisi täynnä jostain noboisya ja ninjaloottaajista.\nSlkfd 31. toukokuuta 2013 kello 15:44.\nKuukausmaksut kyllä karkottaa n00bit, ninjalootterit ja trollit, mutta myös vähäraiset.


Sijoituslajikohtaiset tuotot - Työeläkevakuuttajat TELA ry\nTyöeläkeyhtiöiden osalta on mahdollista kuvata ryhmäkohtaisesti sijoitusten pitkien ajanjaksojen tuottokeskiarvoja tarkemmalla sijoitusluokkajaolla. Tälle sivulle on koottu yhtiöiden nimelliset tuottokeskiarvot kokonaistasolla sekä pääsijoitusluokittain (korkosijoitukset, osakesijoitukset, kiinteistösijoitukset ja muut sijoitukset).\nMuiden sijoitusten tuotot\nTässä esitetyt kuvat perustuvat Työeläkevakuuttajakohtaiset osavuositiedot -sivullemme koottuihin sijoitusluokkajakoa kuvaaviin tietoihin. Työeläkeyhtiöistä ovat mukana kaikki nykyiset yhtiöt (Elo, Ilmarinen, Varma ja Veritas), ja tietojen laskennassa on huomioitu yhtiökentällä tapahtuneet fuusiot seuraavasti:\nEnnen vuotta 2014 ryhmätuotoissa on mukana Työeläkeyhtiö Elon edeltäjät Eläke-Fennia ja LähiTapiola Eläkeyhtiö.\nEnnen vuotta 2018 ryhmätuotoissa on mukana Etera, joka fuusioitui Ilmarisen kanssa vuoden 2018 alussa.\nTyöeläkeyhtiöiden ryhmäkohtaiset nimelliset tuottokeskiarvot on esitetty kokonaistasolla sekä pää- ja alasijoitusluokittain samalla jaottelulla kuin vuosineljänneksittäin julkaistavissa tiedoissa.\nSijoitusten keskimääräiset ryhmäkohtaiset tuotot on laskettu eripituisilta ajanjaksoilta: 1, 3, 5 ja 10 vuotta. Vuosittaiset tuottoluvut ovat pääomapainotettuja tuottoja (MWR). Näistä vuosittaisista tuottoluvuista on geometrisella keskiarvo–laskennalla päästy pidempien aikaperiodien keskimääräisiin vuosittaisiin tuottolukuihin (TWR).\nTyöeläkeyhtiöiden keskimääräiset vuotuiset sijoitustuotot\nKorkosijoitukset ovat työeläkesijoitusten merkittävin kokonaisriskiä pienentävä omaisuuslaji. Tyypilliset julkisyhteisöjen liikkeeseen laskemat korkoinstrumentit, kuten esimerkiksi valtioiden ja muiden julkisten liikkeeseenlaskijoiden joukkovelkakirjalainat, tarjoavat odotusarvoisesti käteistä parempaa, mutta osakesijoituksia pienempää tuottoa. Näiden lisäksi korkosijoituksia tehdään muiden yhteisöjen, kuten korkean luottoluokituksen (investment grade) tai heikomman luottoluokituksen (high yield) yritysten liikkeeseen laskemiin joukkovelkakirjoihin. Matalin tuotto-odotus on käteiseen rinnastettavilla muilla rahoitusmarkkinavälineillä ja talletuksilla.\nTyöeläkevarojen korkosijoitukset ovat viimeisten parinkymmenen vuoden jaksolla tarjonneet keskimäärin noin kolmen prosentin nimellistä vuosituottoa. Keskuspankkien pitkään jatkuneen elvyttävän rahapolitiikan seurauksena kehittyneiden maiden valtionlainojen korot ovat painuneet ennätysalhaisille tasoille. Tämän takia korkosijoitusten tulevaisuuden tuotto-odotukset ovat laskeneet ja niiden suhteellista osuutta työeläkesijoituksista on pienennetty.\nOsakesijoitukset jakautuvat kahteen pääluokkaan – likvideihin pörssinoteerattuihin osakkeisiin, sekä tarvittaessa hitaammin käteiseksi muutettaviin pääomasijoituksiin ja noteeraamattomiin osakkeisiin. Epälikvidimmät pääomasijoitukset ja noteeraamattomat osakkeet tuottavat tasaisemmin, vaikka noteeratuissa osakkeissa lyhyen aikavälin arvonvaihtelu olisikin suurta. Äkillisten markkinaliikkeiden aikana pääomasijoitukset ja noteeraamattomat osakesijoitukset vakauttavat työeläkesijoituksia.\nNoteerattujen osakkeiden vaikutus osakesijoitusten kokonaistuottoon viimeisten kymmenen vuoden aikana on merkittävä, sillä noteerattujen osakkeiden osuus työeläkeyhtiöiden kaikista osakesijoituksista on ollut noin 80 prosenttia. Noteerattujen osakkeiden vaikutus myös kokonaistuottoon on merkittävä, sillä kaikista työeläkeyhtiöiden sijoituksista on noteerattujen osakkeiden osuus ollut 30–40 prosenttia viimeisten kymmenen vuoden aikana.\nKiinteistösijoitukset ovat tuotto- ja riskiprofiililtaan korko- ja osakesijoitusten välimaastossa. Kiinteistösijoitukset ovat tyypillisesti joko suoria tai rahastosijoituksia, joissa molemmissa sijoituskohteena ovat asunnot tai liike-, palvelu- ja toimitilakiinteistöt. Viimeisten parinkymmenen vuoden jaksolla työeläkevarojen kiinteistösijoitukset ovat tarjonneet keskimäärin reilun viiden prosentin nimellistä vuosituottoa.\nMuut sijoitukset koostuvat pääosin niin sanotuista vaihtoehtoisista sijoituksista, jotka tuovat lisän perinteisille osake- ja korkosijoituksille. Muiden sijoitusten tuotot ovat pääosin hedgerahastoista saatavia tuottoja. Kuluvan vuosituhannen alussa työeläkesalkuissa yleistyneet hedgerahastot ovat tuottaneet melko tasaisesti reilun kuuden prosentin vuosituottoa, joskin vuositasolla tuottovaihtelut voivat olla suurempia. Hedgerahastojen tuotto-odotus sijoittuu yleensä korko- ja osakesijoitusten välimaastoon, mutta tavoitetuottoon saatetaan päästä perinteisiä omaisuuslajeja alemmalla volatiliteetilla.


Fortum ja Göteborg Energi yhteistyöhön energiatehokkuuden parantamiseksi - ePressi\nFortum ja ruotsalainen Göteborg Energi ovat solmineet yhteistyösopimuksen koskien Göteborg Energin voimalaitosten energiatehokkuuden parantamista.\nFortumin asiantuntijat tekevät vuoden pituisen hankkeen aikana parannusehdotuksia voimalaitosten käyttötapojen optimointiin, ennakoivaan kunnossapitoon ja laitostekniikkaan. Hankkeeseen kuuluu olennaisena osana myös voimalaitoshenkilöstön koulutus. Näillä keinoilla voidaan alentaa kustannuksia ja CO2 -päästöjä.\n"Göteborg Energilla on korkeat ympäristötavoitteet ja teemme jatkuvasti työtä ympäristövaikutustemme pienentämiseksi. Yhteistyö Fortumin kanssa on askel eteenpäin kohti tavoitettamme vähentää CO2 -päästöjä", sanoo Björn Carlsson Göteborg Energista.\n"Yhteistyö Göteborg Energin kanssa meille erittäin positiivinen asia, sillä kummallakin yhtiöllä on korkeat ympäristövaatimukset. Voimme osaamisellamme auttaa asiakasta tuottamaan energiaa sekä tehokkaammin että ympäristömyötäisemmin", sanoo Fortum Servicen Pohjoismaiden myynnistä vastaava Tuula Ruokonen.\nMyyntijohtaja Tuula Ruokonen, Sales, Fortum Service, p. 050 453 2731


6 myyttiä laihduttamisesta: Nämä ovat suurimmat harhaluulot ja virheet - Laihdutus - Ilta-Sanomat\n6 myyttiä laihduttamisesta: Nämä ovat suurimmat harhaluulot ja virheet\nJulkaistu: 15.12.2014 6:28\nRavintovalmentaja ja tietokirjailija Kaisa Jaakkolahttp://www.iltasanomat.fi/haku/?search-term=Kaisa%20Jaakkola kumoaa laihduttamisen suurimmat myytit ja kertoo samalla, mitkä ovat painonpudottajien pahimmat virheet.\n1. ”Rasva lähtee aina ensimmäiseksi rinnoista”– Ei pidä paikkaansa. Rasva lähtee ensimmäiseksi kasvoista, mutta tätä ei yleensä huomata, koska kasvoja ei mitata toisin kuin rinnanympärystä, Kaisa sanoo.2. ”Kakkupala menee suoraan takapuoleen”– Alavartalo on tyypillisesti naisille ongelmallisin, koska se on estrogeenialuetta ja rasva tuppaa palamaan sieltä hitaimmin. Pitää tarkastaa, onko suolisto kunnossa ja pääsevätkö estrogeenit poistumaan kunnolla kehosta.– Jos rasva on taas jenkkakahvoissa, pitää tarkastaa ruokavalio. Syökö ihminen liikaa sokeria? Onko stressiä? Nukkuuko tarpeeksi? Stressi ja huono uni vaikuttavat usein ruokavalintoihin: silloin syödään enemmän nopeita hiilareita. Poukkoileva verensokeri ja huonot ruokavalinnat vaikuttavat rasvan sijoittumiseen erityisesti keskivartaloon. Jos ihminen nukkuu huonosti, hänellä on suolisto-ongelmia, ravinnevajeita ja on ns. ikilaihduttaja, rasvanpoltto on hyvin haastavaa.3. ”Kunhan syön vähemmän kuin kulutan, laihdun”– Laihduttaa ei kannata laihduttamalla. Ensin pitää korjata mm. elimistön hormonitasapaino ja stressitaso käymällä esimerkiksi pihdeillä tehtävässä kehonkoostumusmittauksessa ja saada elimistö kunnolla toimimaan. Stressistä kielii esimerkiksi se, että navan ympärille on kertynyt paljon rasvaa.– Ja yksi iso laihduttajien ongelma on se, ettei syödä oikeasti tarpeeksi. Kituutetaan pienellä energiamäärällä hirmu pitkään syöden patukoita ja pussikeittoja ja ihmetellään sitten, kun mitään ei tapahdu. Tällöin aineenvaihdunta ei voi toimia normaalisti. Tämä voidaan korjata sillä, että syödään ensin plus/miinus-kaloreilla ja varmistetaan, että voi syödä normaalin kalorimäärän lihomatta. Vasta sen jälkeen aletaan tiputtaa kaloreita. Silloin rasvanpoltto lähtee käyntiin nopeasti.4. ”Riittää, että syön kerran päivässä”– Painonpudotuksessa säännöllinen ateriarytmi on todella tärkeää! Epäsäännöllinen syöminen on stressi elimistölle, hankaloittaa tasaisen verensokerin ylläpitoa ja ajaa hölmöihin ruokavalintoihin. Energiavajeessa ilta menee herkästi jääkaapin ovea lonksutellessa.5. ”Syön proteiinituotteita ja laihdun”– Laihduttamista ajatellen ihmiset syövät yleensä aivan liian vähän proteiinia. Kuvitellaan, että syödään riittävästi, mutta totuus on toinen. Proteiinipitoista ruokaa (raejuustoa, kananmunaa, lihaa, kalaa, kanaa, maitorahkaa) pitäisi syödä viisi kertaa päivässä kämmenellinen. Tällä on myös makeanhimoa hillitsevä vaikutus. Kun elimistö saa riittävästi proteiinia, makeaa ei vaan tee enää mieli.– Valmiissa proteiinirahkoissa ja -jogurteissa on usein kuitenkin paljon sokeria. Jogurtti tai maito ei ole aterialle tai välipalalle riittävä proteiininlähde.6. ”Matalasykkeinen aerobinen harjoittelu on tärkeintä laihduttamisessa”– Monella on tämä virheellinen käsitys. Jos lenkkeilyä harrastaa kroonisesti eli että päivittäin ravataan lenkillä, siitä voi olla jopa haittaa. Elimistöön erittyy kortisolia eli stressihormonia eikä rasvaa polttavia hormoneja, kuten testosteronia ja kasvuhormoneja, kuten painoharjoittelussa.– Painonpudottaja tekeekin virheen, jos ei harrasta painoharjoittelua. Se on tehokkain tapa kehonmuokkaukseen. Painojen pitää olla riittävän raskaat ja toistojen tarpeeksi lyhyet. Eli ei pelkkää istumista loitontaja- ja lähentäjälaitteessa, vaan isoja liikkeitä, kuten kyykkyä ja maastavetoa.15.12. klo 9:06 juttua päivitetty: Sisältöä lisätty.\nOletko sinä ikuisuuslaihduttaja?\nÄäniä yhteensä 10918\nRavitsemusterapeutti paljastaa: Tämä on kaikkein tärkeintä laihduttamisessa\nRavitsemusterapeutti Mikko Rinta kertoi aiemmin blogissani, miten stressi vaikuttaa painonpudotukseen. Nyt Mikko paljastaa, mikä on hänen mielestään kaikkein tärkeintä laihduttamisessa. Lue lisää ›\nInka jakaa helpoimmat ja herkullisimmat dieettireseptinsä. Lue lisää ›\nTuntuuko lenkki nihkeälle? Nyt tulee minuutin tiukka hikitreeni!